Peter Skaarup (DF), 2013-02-21:
Tak for det.
Og tak for en god debat om ulovlig brug af kniv, bl.a. i nattelivet.
Det har været godt at høre Folketingets partier om, hvor de står henne med hensyn til de her ting.
Fra Dansk Folkepartis synsvinkel er det ikke sådan, at man kan være fuldstændig tilfreds med alt, hvad der er sagt.
Vi synes, at regeringen skøjter hen over det og ikke rigtig har nogen plan for, hvad der skal ske, må vi nok sige, men grundlæggende er der en optagethed af problemerne herinde, som også bør være der.
Det er vigtigt, at vi ikke sidder med armene over kors, men rent faktisk tager konkrete initiativer, for det gør de kriminelle, det kan vi jo se i gadebilledet i øjeblikket, desværre.
Hvis man bare kigger nogle få dage tilbage i avisernes omtaler af, hvad der foregår af knivstikkerier i øjeblikket, er det ganske modbydeligt at følge.
Han blev efterfølgende bragt til Hvidovre Hospital ...«
Der fortælles i BT den 11. februar: »En 22-årig ung mand er kørt til Rigshospitalets Traumecenter efter at være blevet stukket ned på Københavns Tekniske Skole omkring kl. 8 mandag morgen.
Det oplyser Københavns Politi.
- Der er tale om en ung mand, der er blevet stukket seks gange.
Han er kørt på hospitalet ...«
Danmarks Radio kan den 9. februar fortælle følgende: »Fire personer bliver lørdag formiddag sigtet for drabsforsøg efter et opgør mellem personer fra to indvandrerbander sent fredag aften i København.
To personer er indlagt på Bispebjerg Hospital med knivstik i arme og ben samt i issen.
« Desuden kan vi jo ud over københavnske tilfælde på den her font bruge hele debatten i dag på at gennemgå sager også fra resten af landet, hvor der virkelig er en udfordring.
Der er problemer, og der er desværre mange problemer og knivstikkerier, vi skal tage hånd om, når vi kigger rundtomkring på det billede.
Vi har lavet en lille optælling i Dansk Folkeparti, og ud over de her meget forfærdelige tal, vi kan se, som viser en eksplosion i antallet af knivoverfald, kan vi altså se, at man også her i 2013 har en stor andel af voldelige overfald med brug af kniv.
Det gælder både København, hvor der over 2 måneder har været 26 sager, men det gælder også resten af landet, hvor der har været 36 sager.
Bare ved at følge aviserne kan vi altså se 62 sager på 2 måneder.
Det er en om dagen, hvor der bliver brugt kniv, og det er det, vi skal gribe ind over for.
Og det er derfor, at Folketinget ikke bare skal sidde med armene over kors.
Vi synes, det er vigtigt, at vi bruger de muligheder, der er.
Der er visitationszoner, som den ene regeringspartner har sat spørgsmålstegn ved.
Vi skal bruge straffe.
Jeg synes desværre ikke, at ministeren er klar til f.eks. at samle partierne i Folketinget.
Det ville være en opgave om et nationalt kompromis, vil jeg nærmest betegne det som – det er et udtryk, som visse politikere af og til bruger.
De problemer, vi taler om, er altså i den dur, for det er noget, lovlydige mennesker møder hver eneste dag og har problemer med.
Og derfor er det vigtigt, at justitsministeren og regeringen indser alvoren i det.
Københavns Vestegns Politi holder i øjeblikket foredrag i forbindelse med et lille undervisningsforløb til folkeskolerne.
De forsøger at fortælle de unge, at mange af de opfattelser, de har, af, hvad deres kammerater gør, faktisk er forkerte.
Det ville jo være fint, hvis der kunne laves noget lignende for at oplyse om, hvad der kan ske, hvis man ulovligt bærer kniv.
Det er jo fint, at der sættes midler af til det her, men det er altså også vigtigt at sætte midler af til det forebyggende arbejde, fordi man skal spille på alle tangenter i bekæmpelsen af knivoverfald.
Jeg må desværre sige, at det har været en tynd kop te, der er kommet fra regeringspartierne.
Man er indbyrdes uenige, og det er måske i virkeligheden det, der er årsagen til, at man ikke handler, når man ser de her klare faktuelle tal, der fortæller os, at der virkelig er brug for at handle.
Til gengæld synes jeg, at det har været godt at høre – ud over at Venstre og Konservative selvfølgelig en klar holdning på det her område – at Liberal Alliance også er begyndt at se, at der er en udfordring her.
Jeg kunne i virkeligheden håbe, at debatten kunne munde ud i, at justitsministeren indbød Folketingets partier til en åben drøftelse af, hvad vi kan gøre på det her område og meget gerne med henblik på, at man stopper bandernes brug af ulovlige våben – knive, pistoler og lignende.
Der kunne et stop for rabatordninger, eksempelvis rabatordninger ved megen kriminalitet, være et godt emne at tage op.
Det har vi ikke hørt fra regeringen i dag, det håber jeg kommer før eller siden.